# Bagadus - váidagiid gieđahallan mo ortnega ja láhttema oppalašárvosátni lea biddjon

Buot ohppiin, ja vuollel 18-jahkásaš ohppiid fuolaheddjiin lea vuoigatvuohta váidit árvosáni ortnegis ja láhttemis, gč. oahpahuslága láhkaásahusa [§ 10-6](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-6-klage-pa-standpunktkarakter-i-orden-og-i-oppforsel/?merknader=true#ekstra) ja priváhtaskuvlla láhkaásahusa [§ 7-6,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-6-klage-pa-standpunktkarakter-i-orden-og-i-oppforsel/?merknader=true#ekstra) jus sii oaivvildit ahte gustovaš njuolggadusat árvosáni mearrideapmái, gč. oahpahuslága láhkaásahusas [§ 9-17](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/iii.-sluttvurdering/-9-17-standpunktkarakterar-i-orden-og-i-oppforsel/?merknader=true#ekstra) ja priváhtaskuvlla láhkaásahusas [§ 6-17,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/iii.-sluttvurdering/-6-17-standpunktkarakterar-i-orden-og-i-oppforsel/?merknader=true#ekstra) eai leat čuvvojuvvon. Skuvla ferte juohkit dieđuid váidinvuoigatvuođa birra ohppiide ja váhnemiidda. Geahča Stáhtahálddašeaddji dieđuid oahppái/fuolaheaddjái **dáppe.**

**Maid ferte skuvla dahkat go lea ožžon váidaga?**

Skuvla ferte vuos árvvoštallat galgá go váidda meannuduvvot. [Váiddaáigemearri](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-2-klagefristar/) lea 10 kaleanddarbeaivvi. Fuomáš ahte vuollel 15-jahkásaš ohppiin ii leat [iešmearrideapmi](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-1-kva-kapittelet-gjeld-og-forholdet-til-forvaltningsloven/?merknader=true#ekstra), namalassii ahte fuolaheaddji ferte vuolláičállit váidaga. Jus váidda hilgojuvvo, de galgá skuvla dahkat mearrádusa dan birra. Hilgunmearrádusas lea váidinvuoigatvuohta.

Jus skuvla mieđiha váidagii ja maŋŋel ođđa árvvoštallama lokte árvosáni, de ferte skuvla dahkat ođđa mearrádusa. Mearrádus ferte leat vuođuštuvvon ja oahppi oažžu ođđa váidinvuoigatvuođa. Áššit mat hilgojuvvojit dahje áššit maiguin skuvla lea ovttaoaivilis, **eai** galgga sáddejuvvot viidáseappot Stáhtahálddašeaddjái. [Mii lea ođas njuolggadusain loahppaárvvoštallamiid váidagiid ektui? | udir.no.](https://www.udir.no/regelverk-og-tilsyn/skole-og-opplaring/hva-er-nytt-i-reglene-om-klage-pa-sluttvurdering/)

Skuvla ferte sáddet ášši Stáhtahálddašeaddjái jus árvosátni ii rievdaduvvo oahppái buorrin.

**Maid ferte skuvla sáddet stáhtahálddašeaddjái?**

Loga [Ortnega ja láhttema árvvoštallan | udir.no](https://www.udir.no/laring-og-trivsel/vurdering/vurdering-av-orden-og-oppforsel/) ja mearkkašumiid [§ 10-6 Váidit oppalaš árvosáni ortnegis ja láhttemis | udir.no](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-6-klage-pa-standpunktkarakter-i-orden-og-i-oppforsel/?merknader=true#ekstra) ja [§ 7-6 Váidit oppalaš árvosáni ortnegis ja láhttemis | udir.no](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-6-klage-pa-standpunktkarakter-i-orden-og-i-oppforsel/?merknader=true#ekstra) oažžun dihte eanet rávvagiid čuoggáide mas leat dás vuolábealde.

1. **Váidda**
2. **Cealkámuš gulahallanoahpaheaddjis ja rektoris** mii čájeha ákkaid dasa manin oahppi ii leat ožžon árvosáni *Buorre,* namalassii čilgehus oahppi ortnegis dahje láhttemis skuvlla árvvoštallon njuolggadusaid ektui. Ferte boahtit ovdan makkár doaibmabijuid skuvla lea bidjan johtui divvut oahppi ortnega dahje láhttema, ja skuvla galgá čájehit mo sii leat váldán vuhtii oahppi vuolggasaji ja makkár mearkkašupmi dás lea leamaš.
3. **Cealkámuš das ahte áššemeannudeami njuolggadusat leat čuvvojuvvon**. Skuvla ferte čujuhit rektora suokkardallančoahkkimii oahpaheddjiiguin. Dasa lassin galgá boahtit ovdan ahte oahppái lea addon dieđáhus ja galgá boahtit ovdan makkár árvosániid oahppi lea ovdal ožžon.
4. **Kopiija skuvlla njuolggadusain**
5. **Kopiija dieđáhusas**, gč. oahpahuslága láhkaásahusa [§ 9-7](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-7-varsling-om-at-karakteren-kan-falle-bort-eller-bli-sett-ned/?merknader=true#ekstra) ja priváhtaskuvllaid láhkaásahusa [§ 6-7](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/i.-generelle-reglar/-6-7-varsling-om-at-karakteren-kan-falle-bort-eller-bli-sett-ned/?merknader=true#ekstra)
6. Vejolaš eará áššáigullevaš dieđut

**Áššebáhpárat sáddejuvvojit Stáhtahálddahussii min** [**elektrovnnalaš skovi**](https://skjema.no/SF/confirmprivacylogin?shortname=klage_pa_standpunktkarakter&returnUrl=https%3A%2F%2Fskjema.no%2FSF%2Fklage_pa_standpunktkarakter&userLoggedInWithSecurityLevel=0&requiredSecurityLevel=3) **bokte.**

* Skuvla galgá sáddet kopiija áššebáhpáriin váidái.
* Lea hui deaŧalaš ahte skuvla addá rievttes dieđuid ja váidi čujuhusa go sádde daid Stáhtahálddašeaddjái.

**Mo Stáhtahálddašeaddji meannuda váidaga?**

Stáhtahálddašeaddji galgá árvvoštallat lea go skuvla čuvvon njuolggadusaid oahpahuslága láhkaásahusas §§ [9-17](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/iii.-sluttvurdering/-9-17-standpunktkarakterar-i-orden-og-i-oppforsel/?merknader=true#ekstra) ja [9-7](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-7-varsling-om-at-karakteren-kan-falle-bort-eller-bli-sett-ned/?merknader=true#ekstra) dahje priváhtaskuvlla láhkaásahusas [§§ 6-17](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/iii.-sluttvurdering/-6-17-standpunktkarakterar-i-orden-og-i-oppforsel/?merknader=true#ekstra) ja 6-8 go árvosátni ortnegis ja láhttemis biddjui. Váiddaproseassa boađus sáhttá leat ahte Stáhtahálddašeaddji juogo nanne skuvlla mearrádusa, namalassii ahte árvosátni bissu rievddakeahttá, dahje bidjá ođđa árvosáni.

Stáhtahálddašeaddji sáhttá hilgut váidaga jus váidináigemearri ii leat dollojuvvon dahje almmolaš hálddašanlága njuolggadusat eai leat čuvvojuvvon.